**TÖRTÉNELEM KÖZÉPSZINTŰ ÉRETTSÉGI TÉMAKÖRÖK KIDOLGOZVA  
+ GYAKORLÓ ÉRETTSÉGI FELADATOK**

**2/1. Nyugat-Európa a kora középkorban**

Középszinten**: A hűbériség és a jobbágyság jellemzői. Az uradalom és a mezőgazdasági technika**

**Készítette a 2018/2019-es tanévben a 12.d, finomította, kiegészítette: Repárszky Ildikó**

|  |  |
| --- | --- |
| VÉGÉN: ÉVSZÁMJEGYZÉK | **A tételek elején a kerettantervi adatok, amelyek kellenek (fogalom, név, évszám, topográfia)** |
| SZÍNMAGYARÁZAT: **kék= emelt szint/háttéranyag** | **zöld: 2020-21-es tanári kiegészítés+** **gyakorló érettségi feladatok**  **lila: az eddigi osztályokkal a szóbeli megbeszélésen kiemelt** |

Fogalmak

**Feudum**: Előre meghatározott rend szerint örökölhető földbirtok, hűbérbirtok.

**Ispán**/**comes**: Az uralkodó által a közigazgatási egységek (frankoknál grófság, Magyar Királyságban vármegye) élére kinevezett tisztségviselő.

**Vazallus**: hűbéres; olyan személy, aki a hűbérúrtól földbirtokot kapott, s az őt ezért egész sor, főleg katonai szolgálatra kötelezte. Kölcsönös hűséget fogadott a hűbérurával.

**Robot**: A földesúr háztartásában és a majorságban a jobbágyok által ingyen végzett munka, a feudális járadék egyik formája.

**Tized**: Minden jobbágy által a terméséből, az állatokból, egyes ipari termékekből az egyháznak teljesített szolgáltatás.

**Jobbágy**: Földesúri joghatóság (úriszék intézménye) alatt álló, a földtulajdonosnak különféle szolgáltatásokkal, az egyháznak és az uralkodónak adókkal és szolgáltatásokkal tartozó parasztság a feudalizmus viszonyai között.

**Majorság**: Olyan terület egy uradalmon belül a feudalizmus idején, amely a földesúr saját birtokrésze.

**Uradalom**: Olyan földesúri birtok a kora középkorban, ahol az akár szétszórtan elhelyezkedő földek egy nagybirtokos tulajdonában vannak, művelői (11-12. századtól: jobbágyok) a birtokos fennhatósága alatt vannak. A kora középkorban önálló gazdaságként működött.

Személyek

**Nagy Károly**: Frank birodalom uralkodója, az első császár a Nyugatrómai Birodalom bukása óta.

**Karolingok:** A Frank Birodalmat irányító dinasztia a 8-10. század között.

Tétel

Hűbériség kialakulása

* a Nyugatrómai Birodalmat elárasztó népek sorra hozták létre királyságaikat, de az államok nem hosszú életűek a jelentős népmozgások miatt
* legjelentősebb a Frank Birodalom lesz (Karolingok)
* itt jelenik meg először a hűbériség rendszere, mikor Nagy Károly grófságokra osztja birodalmát
* a grófságok élén a **comes** állt, aki a király nevében irányította a rábízott tartományt 🡪 hatékonyság növelése

A ​feudalizmus​ jellemzői

* **feudum**:​ a földadomány megelőzi a szolgálatot (örökölhető)
* föld = hatalom
* katonai reform: lovagok elterjedése à a lovag szolgálatába áll egy másik földesúrnak
* hűbéri kapcsolatrendszerre épül
* hűbéri eskü (kölcsönös kapcsolat!) során a hűbérúr és a hűbéres (**vazallus**) egyaránt esküt tettek kötelezettségeik teljesítésére 🡪 katonai szolgálat à lovagok elterjedése
* a földesúr-jobbágy kettősége
* minden föld nemesi tulajdon
* a földek ,,továbbadományozása” okán hierarchikus hűbéri lánc alakul ki
* a hűbériség lett az állami és politikai berendezkedés alapja
* az egyházaknak nagy területeket adományoztak az uralkodók a befolyásuk növelése érdekében

Középkori uradalom

* a Nyugatrómai Birodalom bukása együtt járt a gazdasági széteséssel, a Nyugat önellátó nagybirtokokra, más néven **uradalmakra** esett szét
* földek a nagybirtokos tulajdonában vannak, lakói (pl.: jobbágyok) a tulajdonos fennhatósága alatt vannak
* **majorság** a földesúr saját kezelésű földje melyet a tulajdonos, a jobbágyok munkájával (**robot**) műveltetett meg
* jobbágyság> **TELEK**
  + a **jobbágy** önállóan gazdálkodó telkes paraszt (jobbágytelkek)
  + új földbirtokos réteggel párhuzamosan, évszázadok alatt jött létre
  + alávetett, korábbi rabszolgák és szabad parasztok által alkotott rétegekből és egyéb kötött állapotú paraszti rétegekből
  + jobbágy csak használója volt a földbirtokos földjének, de azt szabadon örökíthette
  + saját munkaeszközök, személyes tulajdon
  + szabad költözési joggal rendelkeztek
  + cserébe szolgáltatásokkal tartozott a földesúrnak (**robot**, termény-. pénzjáradék)
  + egyházi (**tized**) és királyi adók terhei
  + úriszék= földesúri bíróság alá tartozott


Mezőgazdasági technikák

* áttérés két- illetve háromnyomásos gazdálkodásra (korábban: legelőváltó gazdálkodás)
* **kétnyomásos gazdálkodás**
  + a területen 2 féle felhasználási mód van. (ugar, és a művelt terület)
  + ez a megoldás csak kisebb lélekszámot tud eltartani, mint a háromnyomásos földművelés
  + évenként váltják a földterületet
* **háromnyomásos gazdálkodás**
  + a területen 3 féle felhasználási mód van (ugar, őszi, és tavaszi gabona)
  + évenkénti forgás
  + csak D-en jellemző, mert az időjárástól függ
  + több ember ellátására szolgál, mint a kétnyomásos művelés
* új növények jelentek meg: búza, zab, árpa
* új eszközök: nehézeke, patkó, szügyhám 🡪 „agrárforradalom” az első ezredforduló környékére terjed el Nyugaton
* trágyázás elterjedése

**GYAKORLÓ FELADAT I.**

1. A feladat középkori uradalmakhoz kapcsolódik.

**Állapítsa meg a forrás és ismeretei segítségével, hogy az ábra melyik eleméhez kapcsolódnak az állítások! Írja a megfelelő elem sorszámát az állítások utáni négyzetbe!** *Egy sorszám csak egy helyen szerepel, két sorszám kimarad.*



**falu**



1. A jobbágyok saját szerszámaikkal és állataikkal művelték meg, ám termése a földesurat illette meg.
2. Az itt is legeltetett állatok trágyája hozzájárult a talaj termőképességének helyreállításához.
3. A jobbágyok a használat jogát örökölték, cserébe a földesúrnak termény- és munka- járadékkal tartoztak.
4. Az uradalom lakói a korai középkorban még viszonylag szabadon, később már csak korlátozott mértékben használhatták, mivel területe a népesség növekedésével csökkent.

**ESSZÉ, 2019**

1. **A feladat a középkori uradalmakhoz kapcsolódik.** (rövid)

**Mutassa be a forrás és ismeretei segítségével a középkori uradalmi földek három fő típusát, és az azokhoz kapcsolódó jogokat és kötelezettségeket!** *A három fő típust az alapján különítse el, hogy kik voltak a földterület használói!*

„Tehát a nevezett nemes Raibaude úrnő az alulírott emberekkel együtt úgy akarta, kimondta és elrendelte, hogy Cipières falu minden lakosa, a jelenlegi és a jövendő személyek, szabadon tarthassanak és legeltethessenek egy tehenet a Syr és a Plan védett legelőjén az ökrök és igás szarvasmarhák mellett, s hogy ez a tehén legelhet minden évszakban mindenütt, ahol az igásállatok. Továbbá, hogy Cipières falu emberei a jelenben és a jövendőben szabadon tarthatnak és legeltethetnek négy kecskét azon az úton, amelyik Cipières faluból a caillol-i dombok felé vezet.” (*Középkori oklevél, 1344*)